আমের খোসা ফেলে দেন? দেখুন ত্বকের যত্নে কী করবেন

ওয়েব ডেস্ক: গরমকাল মানেই আমের দিন। বৈশাখের প্রায় শেষের দিক থেকেই বাজারে দেখা মেলে আমের। কিন্তু সাধারনত আম খেয়ে খোঁসা ফেলে দেই আমরা সকলেই। কিন্তু আমের ফেলে দেওয়া খোঁয়াই যে ত্বকের জন্য কত গুরুত্বপূর্ণ তা বলাই বাহুল্য।

গরমে পুড়ছে বাংলা। উত্তর থেকে দক্ষিণে তাপমাত্রার পারদ ক্রমশ উর্দ্ধমুখী। কিন্তু এই গরমেও বাড়ির বাইরে বের হতে হয় প্রায় সকলকেই। আর বাড়ির বাইরে বেরোলেই ট্যানের চিন্তা। এই চিন্তায় অনেকের আবার কেড়েছে ঘুমও। ফলের রাজা বলা হয় আমকে। ভিটামিল আর মিনারেলসে ভরা এই ফল ত্বকের ক্ষেত্রে অত্যন্ত উপকারী।

আরও পড়ুন: জিও ব্ল্যাকরক ফান্ডে বড় খবর

আমে থাকা অ্যান্টিঅক্সিডেন্ট, মিনারেলস, ভিটামিন সবরকম ভাবে ত্বকের খেয়াল রাখে। ভিটামিন এ কোলাজেন বাড়ায়, কালো ছোপ দূর করে। ভিটামিন বি, ওয়েলই স্কিনের ক্ষেত্রে ভালো, ব্রণ হতে দেয় না। যার ফলে দাগছোপ থেকেও মুক্তি দেয়। পাশপাশি এখনকার দিনে সবাই চান বয়স যেন কেউ বুঝতে না পারেন। আমের খোসায় থাকা ভিটামিন সি দূষণ, ধুলোবালি, শুষ্কতা থেকে হওয়া ড্যামেজ রোধ করে। বয়সে ছাপ পড়তে দেয় না সহজে।

অনুজ্জ্বল ত্বক এবং কালচে ছোপ থেকে মুক্তি পেতে চাইলে, বন্ধু বানাতে পারেন আমের খোসাকে। এতে রয়েছে সাইট্রিক অ্যাসিড, যা ত্বক থেকে মৃত কোষের স্তর সরিয়ে কোমলতা আনে। এই গরমে সপ্তাহে তিনবার ত্বকে হালকা হাতে ঘষুন আমের খোসা। তার সঙ্গে মেশাতে পারেন মধু বা গোলাপ জল। বলিরেখা-ড্যামেজ থাকবে ত্বক থেকে অনেক দূরে।

দেখুন অন্য খবর